b'\n_START_ARTICLE_\nAlexandre Grothendieck\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaentr-o familie de etnie ebraic\xc4\x83 cu origini ucrainene \xc8\x99i care, pentru a sc\xc4\x83pa de prigoana nazist\xc4\x83, s-a mutat la Paris.Dup\xc4\x83 \xc3\xaencheierea celui de-al Doilea R\xc4\x83zboi Mondial, a studiat matematic\xc4\x83 la Universitatea din Montpellier. A activat \xc3\xaen Fran\xc8\x9ba ca profesor la Institutul de \xc3\x8enalte Studii de la Gif-sur-Yvette._NEWLINE_Sub influen\xc8\x9ba impulsurilor politice din revoltele studen\xc8\x9be\xc8\x99ti care au avut loc \xc3\xaen mai 1968 se retrage din via\xc8\x9ba academic\xc4\x83 a Parisului \xc8\x99i se implic\xc4\x83 activ pentru alinarea matematicienilor care sufereau din pricina r\xc4\x83zboiului din Vietnam, pe care \xc3\xaencearc\xc4\x83 s\xc4\x83 \xc3\xaei ajute \xc3\xaen mod personal. Dup\xc4\x83 1991 se retrage din via\xc8\x9ba public\xc4\x83. B\xc4\x83tr\xc3\xa2ne\xc8\x9bea \xc8\x99i-a petrecut-o \xc3\xaen Ari\xc3\xa8ge unde a preg\xc4\x83tit c\xc4\x83r\xc8\x9bi pentru publicare.\n_START_SECTION_\nActivitate \xc8\x99tiin\xc8\x9bific\xc4\x83\n_START_PARAGRAPH_\nA fondat o \xc8\x99coal\xc4\x83 proprie de algebr\xc4\x83 geometric\xc4\x83 a c\xc4\x83rei dezvoltare teoretic\xc4\x83 a influen\xc8\x9bat-o \xc3\xaencep\xc3\xa2nd cu anul 1960._NEWLINE_A contribuit la clarificarea unor no\xc8\x9biuni din geometria algebric\xc4\x83, ca: multiplicitate, intersec\xc8\x9bie, varietate \xc8\x99i alte no\xc8\x9biuni. A axiomatizat teoria algebric\xc4\x83 omologic\xc4\x83, introduc\xc3\xa2nd teoria categoriilor \xc8\x99i a functorilor pe aceste categorii. A ob\xc8\x9binut rezultate interesante \xc3\xaen teoria grupurilor. A introdus o clas\xc4\x83 mai restr\xc3\xa2ns\xc4\x83 de spa\xc8\x9bii vectoriale topologice \xc8\x99i anume a\xc8\x99a-numitele spa\xc8\x9bii nucleare. A demonstrat c\xc4\x83 topologia din spa\xc8\x9biile nucleare poate fi definit\xc4\x83 cu ajutorul unei mul\xc8\x9bimi num\xc4\x83rabile de seminorme hilbertiene._NEWLINE_\xc3\x8en anul 1966 a fost decorat cu cea mai mare distinc\xc8\x9bie a lumii matematice: Medalia Fields.'